Diari Oficial de la Generalitat Valenciana


Sumari del DOGV 2088, del 20-08-1993 (1993/828973)

RESOLUCIÓ de 18 de juny de 1993, de la Direcció General d'Indústria i Energia, per la qual s'autoritza la instal.lació elèctrica d'una línia subterrània de MT de 20 kV per a enllaçar el CT del c/ Cid Campeador i el CT de la Coop. Agrícola d'Alginet, a Alginet, sol.licitada per Suministros Especiales Alginetenses SCV. Conselleria de Medi Ambient
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2088

Data del DOGV
:   20-08-1993

Secció del DOGV
:   ALTRES DISPOSICIONS

Número del document
:   1993/828973


Data del document
:   18-06-1993

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 18 de juny de 1993, de la Direcció General d'Indústria i Energia, per la qual s'autoritza la instal.lació elèctrica d'una línia subterrània de MT de 20 KV per a enllaçar el CT del c/ Cid Campeador i el CT de la Coop. Agrícola d'Alginet, a Alginet, sol.licitada per Suministros Especiales Alginetenses SCV.  
Vist l?expedient incoat pel Servei Territorial d?Indústria i Energia de València, a instància de Suministros Especiales Alginetenses SCV, en què sol·licita l'autorització per a la instal·lació elèctrica d'una línia subterrània de MT de 20 kV per a enllaçar el CT del c/ Cid Campeador i el CT de la Coop. Agrícola d'Alginet, a Alginet.  
Atès que durant el període d'informació pública es va presentar un escrit d'oposició d'Hidroelèctrica Española, SA, al·legant en síntesi:  
- Que la instal·lació que es pretén vulnera el contracte de subministrament de 1956 existent amb la cooperativa, per l'augment de potència que comporta.  
- D'acord amb la normativa vigent, art. 82.j) del Reglament de Verificacions Elèctriques, reiterades sentències de l'actual Tribunal Superior de Justícia a València i Jurisprudència del Tribunal Suprem, és totalment vàlid el contracte ressenyat de 16.12.56.  
Atès que d'aquest es va donar trasllat a Suministros Especiales Alginetenses SCV, que va contestar mitjançant escrit de data 30.11.92, en el qual manifesta en síntesi:  
- La qüestió que es planteja és la sol·licitud d'autorització administrativa per a efectuar la instal·lació elèctrica d'una línia subterrània de MT a Alginet per tal de millorar la qualitat de servei elèctric.  
Vist l?informe emès per l?òrgan instructor de l?expedient, el Reglament de Verificacions Elèctriques i Regularitat en el Subministrament d'Energia, el Decret 2617/66 sobre autoritzacions elèctriques i altres disposicions aplicables.  
Atesa la declaració de servei públic del subministrament d'energia elèctrica, continguda en el Reial Decret de 12 d'abril de 1924, reiterada en el Reglament de Verificacions Elèctriques i Regularitat en el Subministrament d'Energia, aprovat per Decret de 12.03.54 i confirmada per Llei 49/1984, de 26 de desembre.  
Atès que l'article 87 del Reglament de Verificacions imposa a les entitats distribuïdores que tinguen establertes xarxes en alta o baixa tensió, l?obligació d'efectuar les ampliacions necessàries per a atendre les exigències del mercat elèctric en les zones que estiguen servides per aquestes entitats.  
Atès que l?actual instal·lació tindrà com a finalitat millorar la qualitat i seguretat del subministrament d'energia elèctrica als socis de la cooperativa, per creixement vegetatiu.  
Aquesta direcció general acorda autoritzar la instal·lació elèctrica d'una línia subterrània, de MT de 20 kV per a enllaçar el CT del c/ Cid Campeador i el CT, de la Coop. Agrícola d'Alginet, a Alginet, sol·licitat per Suministros Especiales Alginetenses SCV  
Contra aquesta resolució, que no posa fi a la via administrativa, podrà interposar-se recurs ordinari davant el Conseller d?Indústria, Comerç i Turisme, en el termini d'un mes comptador a partir del dia de la notificació d'aquest, d'acord amb el que disposa l'article 114 en relació amb el 48 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 18 de juny de 1993.- El Director General: Luis Doménech Bernabéu.